CELEX: 32011R0137
Language: mt
Date: 2011-02-16 00:00:00
Title: Regolament tal-Kummissjoni (UE) Nru 137/2011 tas- 16 ta’ Frar 2011 li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bl-iskop li jiġu adattati l-Annessi I u IV tiegħu għall-progress tekniku  Test b’relevanza għaż-ŻEE

17.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 43/1
            
         REGOLAMENT TAL-KUMMISSJONI (UE) Nru 137/2011
   tas-16 ta’ Frar 2011
   li jemenda r-Regolament (KE) Nru 2003/2003 tal-Parlament Ewropew u tal-Kunsill dwar il-fertilizzanti bl-iskop li jiġu adattati l-Annessi I u IV tiegħu għall-progress tekniku
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 2003/2003 tal-Parlament Ewropew u tal-Kunsill tat-13 ta’ Ottubru 2003 dwar il-fertilizzanti (1), u b’mod partikolari l-Artikolu 31(1) u (3) tiegħu,
   Billi:
   
               (1)
            
            
               L-Artikolu 3 tar-Regolament (KE) Nru 2003/2003 jistipula li fertilizzant li jagħmel parti minn tip ta’ fertilizzant elenkat fl-Anness I mehmuż miegħu u li jikkonforma mal-kundizzjonijiet stipulati f’dak ir-Regolament jista’ jissejjaħ “fertilizzant tal-KE”.
            
         
               (2)
            
            
               Il-formate tal-kalċju (CAS 544-17-2) huwa tip ta’ fertilizzant ta’ nutrijent sekondarju li jintuża bħala fertilizzant tal-weraq għall-kultivazzjoni tal-frott fi Stat Membru wieħed. Is-sustanza ma tagħmilx ħsara lill-ambjent u lis-saħħa tal-bniedem. Għaldaqstant, sabiex din issir aktar disponibbli għall-bdiewa fl-Unjoni, il-formate tal-kalċju għandu jiġi rikonoxxut bħala tip ta’ “fertilizzant tal-KE”.
            
         
               (3)
            
            
               Dispożizzjonijiet fuq kelati mikronutrijenti u taħlit tal-mikronutrijenti għandhom jiġu adattati biex jippermettu l-użu ta’ aktar minn aġent kelant wieħed, biex jintroduċu valuri komuni għall-kontenut minimu ta’ mikronutrijent li jinħall fl-ilma u biex jiġi żgurat li kull aġent kelant li jikkela minn tal-inqas 1 % tal-mikronutrijent li jinħall fl-ilma u li jkun identifikat u kwantifikat mill-istandards EN ikun ittikkettat. Huwa neċessarju li jkun hemm perjodu tranżitorju suffiċjenti biex l-operaturi ekonomiċi jkunu jistgħu jbiegħu l-ħażniet ta’ fertilizzanti tagħhom.
            
         
               (4)
            
            
               Trab tal-ossidu taż-żingu (CAS 1314-13-2) huwa fertilizzant taż-żingu elenkat fl-Anness I tar-Regolament (KE) Nru 2003/2003. Meta jintuża l-ossidu taż-żingu li jkun f’għamla ta’ trab jista’ jkun ta’ periklu. L-użu tal-ossidu taż-żingu f’għamla ta’ sospensjoni stabbli fl-ilma jevita dan il-periklu. Sospensjoni tal-fertilizzant taż-żingu għandu għaldaqstant jiġi rikonoxxut bħala tip ta’ “fertilizzant tal-KE” biex jippermetti l-użu aktar sikur tal-ossidu taż-żingu. Biex ikun hemm flessibbiltà fil-formulazzjonijiet, l-użu ta’ mluħa taż-żingu u tip wieħed jew aktar ta’ kelat(i) taż-żingu għandu/għandhom ukoll ikun/u permess/i fi kwalunkwe sospensjoni li l-bażi tagħha huwa l-ilma.
            
         
               (5)
            
            
               L-Artikolu 23(2) tar-Regolament (KE) Nru 2003/2003 fih regoli għall-kompożizzjoni u l-ittikkettjar ta’ fertilizzanti mikronutrijenti mħallta imma taħlitiet bħal dawn għadhom mhumiex elenkati fost it-tipi ta’ fertilizzanti fl-Anness I. Għaldaqstant fertilizzanti mikronutrijenti mħallta ma jistgħux jinbiegħu bħala “fertilizzanti tal-KE”. L-ispeċifikazzjonijiet tat-tip ta’ fertilizzant mikronutrijenti għandhom għalhekk jiġu introdotti fl-Anness I għal fertilizzanti solidi u fluwidi.
            
         
               (6)
            
            
               Aċidu iminodisuccinic (minn hawn ‘il quddiem “IDHA”) huwa aġent kelant li l-użu tiegħu huwa awtorizzat f’żewġ Stati Membri bħala bexx għall-weraq, għall-użu fil-ħamrija, fl-idrofonija u fil-fertigazzjoni. L-IDHA għandu jizdied mal-lista tal-aġenti kelanti awtorizzati fl-Anness I sabiex ikun disponibbli aktar faċilment għall-bdiewa madwar l-Unjoni kollha.
            
         
               (7)
            
            
               L-Artikolu 29(2) tar-Regolament (KE) Nru 2003/2003 jipprevedi il-kontroll tal-“fertilizzanti tal-KE” b’konformità mal-metodi ta’ analiżi li huma deskritti fih. Madankollu, ċerti metodi ma ġewx rikonoxxuti b’mod internazzjonali. L-istandards EN issa ġew żviluppati mill-Kumitat Ewropew għall-Istandardizzazzjoni u għandhom jissostitwixxu dawk il-metodi.
            
         
               (8)
            
            
               Metodi validati ppubblikati bħala standards EN normalment jinkludu test taċ-ċirku (test interlaboratorju) biex jikkontrolla r-riproduttività u r-repetizzjoni tal-metodi analitiċi bejn laboratorji differenti. Għalhekk għandha ssir distinzjoni bejn Standards EN ivvalidati u metodi mhux ivvalidati. Tali distinzjoni tgħin biex jiġu identifikati l-Istandards EN li jkun sarilhom test interlaboratorju biex il-kontrolluri jkunu infurmati b’mod korrett dwar l-affidabbiltà tal-istatistika tal-istandards EN.
            
         
               (9)
            
            
               Biex tiġi ssimplifikata l-leġiżlazzjoni u tiġi ffaċilitata reviżjoni fil-futur, huwa xieraq li t-test sħiħ tal-istandards fl-Anness IV tar-Regolament (KE) Nru 2003/2003 jiġi sostitwit b’referenzi għall-istandards EN li se jiġu ppubblikati mill-Kumitat Ewropew għall-Istandardizzazzjoni.
            
         
               (10)
            
            
               Ir-Regolament (KE) Nru 2003/2003 għandu għalhekk jiġi emendat skont dan.
            
         
               (11)
            
            
               Il-miżuri previsti f’dan ir-Regolament konformi mal-opinjoni tal-Kumitat stabbilit bl-Artikolu 32 tar-Regolament (KE) Nru 2003/2003,
            
         ADOTTAT DAN IR-REGOLAMENT:
   Artikolu 1
   L-emendi
   1.   L-Anness I tar-Regolament (KE) Nru 2003/2003 huwa emendat skont l-Anness I ta’ dan ir-Regolament.
   2.   L-Anness IV tar-Regolament (KE) Nru 2003/2003 huwa emendat skont l-Anness II ta’ dan ir-Regolament.
   Artikolu 2
   Dispożizzjonijiet tranżizzjonali
   Il-punti minn (a) sa (e) tal-punt (2) tal-Anness I għandhom japplikaw mid-9 ta’ Ottubru 2012 għall-fertilizzanti li jitqiegħdu fis-suq qabel id-9 ta’ Marzu 2011.
   Artikolu 3
   Id-dħul fis-seħħ
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, is-16 ta’ Frar 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 304, 21.11.2003, p. 1.
   
      ANNESS I
      L-Anness I tar-Regolament (KE) Nru 2003/2003 huwa emendat kif ġej:
      
                  (1)
               
               
                  Fit-Taqsima D, huma inseriti l-annotazzjonijiet 2.1 u 2.2 li ġejjin:
                  
                              “2.1
                           
                           
                              Formate tal-kalċju
                           
                           
                              Prodott ottenut kimikament li fih il-formate tal-kalċju bħala ingredjent essenzjali
                           
                           
                              33,6 % CaO
                              Kalċju espress bħala CaO li jinħall fl-ilma
                              56 % formate
                           
                           
                               
                           
                           
                              Ossidu tal-kalċju
                              Formate
                           
                        
                              2.2
                           
                           
                              Formate tal-kalċju fluwidu
                           
                           
                              Prodott ottenut mit-taħlil f-ilma tal-formate tal-kalċju
                           
                           
                              21 % CaO
                              Kalċju espress bħala CaO li jinħall fl-ilma
                              35 % formate
                           
                           
                               
                           
                           
                              Ossidu tal-kalċju
                              Formate”
                           
                        
            
                  (2)
               
               
                  Taqsima E.1 hija emendata kif ġej:
                  
                              (a)
                           
                           
                              Fit-Taqsima E.1.2, l-annotazzjonijiet 2b u 2c jinbidlu b’dan li ġej:
                              
                                          “2b
                                       
                                       
                                          Kelat tal-kobalt
                                       
                                       
                                          Prodott li jinħall fl-ilma li fih kobalt imħallat kimikament ma’ aġent(i) kelant(i) awtorizzat(i)
                                       
                                       
                                          5 % tal-kobalt li jinħall fl-ilma u minn tal-inqas 80 % tal-kobalt li jinħall fl-ilma huwa kelat mill-aġent(i) kelant(i) awtorizzat(i)
                                       
                                       
                                          L-isem ta’ kull aġent kelant awtorizzat li jikkela minn tal-inqas 1 % tal-kobalt li jinħall fl-ilma u li jista’ jkun identifikat u kwantifikat minn standard Ewropew
                                       
                                       
                                          Kobalt li jinħall fl-ilma (Co)
                                          Fakultattiv: Kobalt totali (Co) kelat minn aġenti kelanti awtorizzati
                                          Kobat (Co) kelat minn kull aġent kelant awtorizzat li jikkela minn tal-inqas 1 % tal-kobalt li jinħall fl-ilma u li jista’ jkun identifikat u kwantifikat minn standard Ewropew
                                       
                                    
                                          2c
                                       
                                       
                                          Taħlita fertilizzanti tal-kobalt
                                       
                                       
                                          Soluzzjoni tal-ilma ta’ tipi 2a u/jew tipi 2b
                                       
                                       
                                          2 % ta’ kobalt li jinħall fl-ilma
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-isem(ismijiet) tal-anjonu(anjoni) minerali
                                                   
                                                
                                                      2.
                                                   
                                                   
                                                      l-isem ta’ kwalunkwe aġent kelant awtorizzat li jikkela minn tal-inqas 1 % tal-kobalt, jekk dan ikun preżenti, li jinħall fl-ilma u li jista’ jkun identifikat u kwantifikat minn standard Ewropew
                                                   
                                                
                                       
                                          Kobalt li jinħall fl-ilma (Co)
                                          Fakultattiv: Kobalt totali (Co) kelat minn aġenti kelanti awtorizzati
                                          Kobat (Co) kelat minn kull aġent kelant awtorizzat li jikkela minn tal-inqas 1 % tal-kobalt li jinħall fl-ilma u li jista’ jkun identifikat u kwantifikat minn standard Ewropew”
                                       
                                    
                        
                              (b)
                           
                           
                              Fit-Taqsima E.1.3, l-annotazzjonijiet 3d u 3f jinbidlu b’dan li ġej:
                              
                                          “3d
                                       
                                       
                                          Kelat tar-ram
                                       
                                       
                                          Prodott li jinħall fl-ilma li fih ir-ram imħallat kimikament ma’ aġent(i) kelant(i) awtorizzat(i)
                                       
                                       
                                          5 % tar-ram li jinħall fl-ilma u minn tal-inqas 80 % tar-ram li jinħall fl-ilma huwa kelat mill-aġent(i) kelant(i) awtorizzat(i)
                                       
                                       
                                          L-isem ta’ kull aġent kelant awtorizzat li jikkela minn tal-inqas 1 % tar-ram li jinħall fl-ilma u li jista’ jkun identifikat u kwantifikat minn standard Ewropew
                                       
                                       
                                          Ram li jinħall fl-ilma (Cu)
                                          Fakultattiv: Ram totali (Cu) kelat minn aġenti kelanti awtorizzati
                                          Ram (Cu) kelat minn kull aġent kelant awtorizzat li jikkela minn tal-inqas 1 % tar-ram li jinħall fl-ilma u li jista’ jkun identifikat u kwantifikat minn standard Ewropew
                                       
                                    
                                          3f
                                       
                                       
                                          Taħlita fertilizzanti tar-ram
                                       
                                       
                                          Soluzzjoni tal-ilma ta’ tipi 3a u/jew tipi 3b
                                       
                                       
                                          2 % ta’ ram li jinħall fl-ilma
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-isem(ismijiet) tal-anjonu(anjoni) minerali
                                                   
                                                
                                                      2.
                                                   
                                                   
                                                      l-isem ta’ kwalunkwe aġent kelant awtorizzat li jikkela minn tal-inqas 1 % tar-ram li jinħall fl-ilma, jekk dan ikun preżenti, li jista’ jkun identifikat u kwantifikat minn standard Ewropew
                                                   
                                                
                                       
                                          Ram li jinħall fl-ilma (Cu)
                                          Fakultattiv: Ram totali (Cu) kelat minn aġenti kelanti awtorizzati
                                          Ram (Cu) kelat minn kull aġent kelant awtorizzat li jikkela minn tal-inqas 1 % tar-ram li jinħall fl-ilma u li jista’ jkun identifikat u kwantifikat minn standard Ewropew”
                                       
                                    
                        
                              (c)
                           
                           
                              Fit-Taqsima E.1.4, l-annotazzjonijiet 4b u 4c jinbidlu b’dan li ġej:
                              
                                          “4b
                                       
                                       
                                          Kelat tal-ħadid
                                       
                                       
                                          Prodott li jinħall fl-ilma li fih ħadid imħallat kimikament ma’ aġent(i) kelant(i) awtorizzat(i)
                                       
                                       
                                          5 % tal-ħadid li jinħall fl-ilma, li minnu l-frazzjoni kelant hi tal-inqas 80 % u tal-inqas 50 % tal-ħadid li jinħall fl-ilma huwa kelat mill-aġent(i) kelant(i) awtorizzat(i)
                                       
                                       
                                          L-isem ta’ kull aġent kelant awtorizzat li jikkela minn tal-inqas 1 % tal-ħadid li jinħall fl-ilma u li jista’ jkun identifikat u kwantifikat minn standard Ewropew
                                       
                                       
                                          Ħadid li jinħall fl-ilma (Fe)
                                          Fakultattiv: Ħadid totali (Fe) kelat minn aġenti kelanti awtorizzati
                                          Ħadid (Fe) kelat minn kull aġent kelant awtorizzat li jikkela minn tal-inqas 1 % tal-ħadid li jinħall fl-ilma u li jista’ jkun identifikat u kwantifikat minn standard Ewropew
                                       
                                    
                                          4c
                                       
                                       
                                          Taħlita fertilizzanti tal-ħadid
                                       
                                       
                                          Soluzzjoni tal-ilma ta’ tipi 4a u/jew tipi 4b
                                       
                                       
                                          2 % ta’ ħadid li jinħall fl-ilma
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-isem(ismijiet) tal-anjonu(anjoni) minerali
                                                   
                                                
                                                      2.
                                                   
                                                   
                                                      l-isem ta’ kwalunkwe aġent kelant awtorizzat li jikkela minn tal-inqas 1 % tal-ħadid li jinħall fl-ilma, jekk dan ikun preżenti, u li jista’ jkun identifikat u kwantifikat minn standard Ewropew
                                                   
                                                
                                       
                                          Ħadid li jinħall fl-ilma (Fe)
                                          Fakultattiv: Ħadid totali (Fe) kelat minn aġenti kelanti awtorizzati
                                          Ħadid (Fe) kelat minn kull aġent kelant awtorizzat li jikkela minn tal-inqas 1 % tal-ħadid li jinħall fl-ilma u li jista’ jkun identifikat u kwantifikat minn Standard Ewropew”
                                       
                                    
                        
                              (d)
                           
                           
                              Fit-Taqsima E.1.5, l-annotazzjonijiet 5b u 5e jinbidlu b’dan li ġej:
                              
                                          “5b
                                       
                                       
                                          Kelat tal-manganiż
                                       
                                       
                                          Prodott li jinħall fl-ilma li fih il-manganiż imħallat kimikament ma’ aġent(i) kelant(i) awtorizzat(i)
                                       
                                       
                                          5 % tal-manganiż li jinħall fl-ilma u minn tal-inqas 80 % tal-manganiż li jinħall fl-ilma huwa kelat mill-aġent(i) kelant(i) awtorizzat(i)
                                       
                                       
                                          L-isem ta’ kull aġent kelant awtorizzat li jikkela minn tal-inqas 1 % tal-manganiż li jinħall fl-ilma u li jista’ jkun identifikat u kwantifikat minn standard Ewropew
                                       
                                       
                                          Manganiż li jinħall fl-ilma (Mn)
                                          Fakultattiv: Manganiż totali (Mn) kelat minn aġenti kelanti awtorizzati
                                          Manganiż (Mn) kelat minn kull aġent kelant awtorizzat li jikkela minn tal-inqas 1 % tal-manganiż li jinħall fl-ilma u li jista’ jkun identifikat u kwantifikat minn standard Ewropew
                                       
                                    
                                          5e
                                       
                                       
                                          Taħlita fertilizzanti tal-manganiż
                                       
                                       
                                          Soluzzjoni tal-ilma ta’ tipi 5a u/jew tipi 5b
                                       
                                       
                                          2 % ta’ manganiż li jinħall fl-ilma
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-isem(ismijiet) tal-anjonu(anjoni) minerali
                                                   
                                                
                                                      2.
                                                   
                                                   
                                                      l-isem ta’ kwalunkwe aġent kelant awtorizzat li jikkela minn tal-inqas 1 % tal-manganiż li jinħall fl-ilma, jekk dan ikun preżenti, u li jista’ jkun identifikat u kwantifikat minn standard Ewropew
                                                   
                                                
                                       
                                          Manganiż li jinħall fl-ilma (Mn)
                                          Fakultattiv: Manganiż totali (Mn) kelat minn aġenti kelanti awtorizzati
                                          Manganiż (Mn) kelat minn kull aġent kelant awtorizzat li jikkela minn tal-inqas 1 % tal-manganiż li jinħall fl-ilma u li jista’ jkun identifikat u kwantifikat minn standard Ewropew”
                                       
                                    
                        
                              (e)
                           
                           
                              Fit-Taqsima E.1.7, l-annotazzjonijiet 7b u 7e jinbidlu b’dan li ġej:
                              
                                          “7b
                                       
                                       
                                          Kelat taż-żingu
                                       
                                       
                                          Prodott li jinħall fl-ilma li fih iż-żingu mħallat kimikament ma’ aġent(i) kelant(i) awtorizzat(i)
                                       
                                       
                                          5 % taż-żingu li jinħall fl-ilma u minn tal-inqas 80 % taż-żingu li jinħall fl-ilma huwa kelat mill-aġent(i) kelant(i) awtorizzat(i)
                                       
                                       
                                          L-isem ta’ kull aġent kelant awtorizzat li jikkela minn tal-inqas 1 % taż-żingu li jinħall fl-ilma u li jista’ jkun identifikat u kwantifikat minn standard Ewropew
                                       
                                       
                                          Żingu li jinħall fl-ilma (Zn)
                                          Fakultattiv: Żingu totali (Zn) kelat minn aġenti kelanti awtorizzati
                                          Żingu (Zn) kelat minn kull aġent kelant awtorizzat li jikkela minn tal-inqas 1 % taż-żingu li jinħall fl-ilma u li jista’ jkun identifikat u kwantifikat minn standard Ewropew
                                       
                                    
                                          7e
                                       
                                       
                                          Taħlita fertilizzanti taż-żingu
                                       
                                       
                                          Soluzzjoni tal-ilma ta’ tipi 7a u/jew tip 7b
                                       
                                       
                                          2 % ta’ żingu li jinħall fl-ilma
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-isem(ismijiet) tal-anjonu(anjoni) minerali
                                                   
                                                
                                                      2.
                                                   
                                                   
                                                      l-isem ta’ kwalunkwe aġent kelant awtorizzat li jikkela minn tal-inqas 1 % taż-żingu li jinħall fl-ilma, jekk dan ikun preżenti, u li jista’ jkun identifikat u kwantifikat minn standard Ewropew
                                                   
                                                
                                       
                                          Żingu li jinħall fl-ilma (Zn)
                                          Fakultattiv: Żingu totali (Zn) kelat minn aġenti kelanti awtorizzati
                                          Żingu (Zn) kelat minn kull aġent kelant awtorizzat li jikkela minn tal-inqas 1 % taż-żingu li jinħall fl-ilma u li jista’ jkun identifikat u kwantifikat minn standard Ewropew”
                                       
                                    
                        
                              (f)
                           
                           
                              Fil-punt E.1.7, tiżdied l-annotazzjoni 7 f’li ġejja:
                              
                                          “7f
                                       
                                       
                                          Sospensjoni fertilizzanti taż-żingu
                                       
                                       
                                          Prodott ottenut minn tip ta’ sospensjoni 7(a) u/jew 7(c) u/jew tipi 7(b) fl-ilma
                                       
                                       
                                          20 % taż-żingu totali
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-isem(ismijiet) tal-anjoni
                                                   
                                                
                                                      2.
                                                   
                                                   
                                                      l-isem ta’ kwalunkwe aġent kelant awtorizzat li jikkela minn tal-inqas 1 % taż-żingu li jinħall fl-ilma, jekk dan ikun preżenti, u li jista’ jkun identifikat u kwantifikat minn standard Ewropew
                                                   
                                                
                                       
                                          Żingu totali (Zn)
                                          Żingu li jinħall fl-ilma (Zn) jekk preżenti
                                          Żingu (Zn) kelat minn kull aġent kelant awtorizzat li jikkela minn tal-inqas 1 % taż-żingu li jinħall fl-ilma u li jista’ jkun identifikat u kwantifikat minn standard Ewropew”
                                       
                                    
                        
            
                  (3)
               
               
                  Taqsima E.2 hija emendata kif ġej:
                  
                              (a)
                           
                           
                              It-titolu tat-Taqsima E.2 qed jinbidel b’dan li ġej:
                              “E.2.   Kontenut mikronutrijenti minimum, perċentwali ta’ piż tal-fertilizzant; tipi ta’ fertilizzanti mikronutrijenti mħallta”
                           
                        
                              (b)
                           
                           
                              It-titolu tat-Taqsima E.2.1. qed jinbidel b’dan li ġej:
                              “E.2.1.   Kontenut minimu mikronutrijenti f’taħlitiet solidi jew fluwidi ta’ fertilizzanti mikronutrijenti, perċentwali ta’ piż tal-fertilizzant”.
                           
                        
                              (c)
                           
                           
                              Fit-Taqsima E.2.1, iż-żewġ sentenzi taħt it-tabella jitħassru.
                           
                        
                              (d)
                           
                           
                              It-titolu tat-Taqsima E.2.2. qed jinbidel b’dan li ġej:
                              “E.2.2.   Kontenut minimu ta’ mikronutrijenti f’fertilizzanti tal-KE li fihom nutrijent(i) primarju(primarji) u/jew sekondarju(sekondarji) b’mikronutrijent(i) li jiġu applikati fil-ħamrija, perċentwali ta’ piż tal-fertilizzant”.
                           
                        
                              (e)
                           
                           
                              It-titolu tat-Taqsima E.2.3. qed jinbidel b’dan li ġej:
                              “E.2.3.   Kontenut minimu ta’ mikronutrijenti f’fertilizzanti tal-KE li fihom nutrijent(i) primarju(primarji) u/jew sekondarju(sekondarji) b’mikronutrjent(i) għal bexx tal-weraq, perċentwali ta’ piż tal-fertilizzant”.
                           
                        
                              (f)
                           
                           
                              It-taqsima E.2.4. li ġejja hija miżjuda:
                              “E.2.4.   Taħlitiet solidi jew fluwidi ta’ fertilizzanti mikronutrijenti
                              
                              
                                          Nru
                                       
                                       
                                          Speċifikazzjoni tat-tip
                                       
                                       
                                          Dejta dwar il-metodu ta’ produzzjoni u l-ingredjenti essenzjali
                                       
                                       
                                          Kontenut minimu ta’ nutrijenti (perċentwali skont il-piż)
                                          Dejta dwar l-espressjoni tan-nutrijenti
                                          Rekwiżiti oħra
                                       
                                       
                                          Dejta oħra dwar it-tip ta’ speċifikazzjoni
                                       
                                       
                                          Kontenut tan-nutrijent li għandu jiġi ddikjarat
                                          Forom u solubilitajiet tan-nutrijenti
                                          Kriterji oħra
                                       
                                    
                                          1
                                       
                                       
                                          2
                                       
                                       
                                          3
                                       
                                       
                                          4
                                       
                                       
                                          5
                                       
                                       
                                          6
                                       
                                    
                                          1
                                       
                                       
                                          Taħlita ta’ mikronutrijenti
                                       
                                       
                                          Prodott ottenut bit-taħlita ta’ żewġ fertilizzanti jew aktar tat-tip E.1
                                       
                                       
                                          Total ta’ mikronutrijenti: 5 % skont il-massa tal-fertilizzant
                                          Mikronutrijent individwali skont it-Taqsima E.2.1
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-ismijiet ta’ kwalunkwe anjoni minerali jekk dawn ikunu preżenti
                                                   
                                                
                                                      2.
                                                   
                                                   
                                                      l-isem (ismijiet) ta’ kwalunkwe aġenti kelatini awtorizzati jekk dawn ikunu preżenti
                                                   
                                                
                                       
                                          Kontenut totali ta’ kull nutrijent
                                          Kontenut li jinħall fl-ilma ta’ kull nutrijent jekk dan ikun preżenti
                                          Mikronutrjient kelat minn kull aġent(i) kelant(i) awtorizzat(i) jekk dan(dawn) ikun(u) preżenti
                                       
                                    
                                          2
                                       
                                       
                                          Taħlita fluwida ta’ mikronutrijenti
                                       
                                       
                                          Prodott ottenut mit-taħlil u/jew is-sospensjoni ta’ żewġ fertilizzanti jew aktar tat-tip E.1 fl-ilma
                                       
                                       
                                          Total ta’ mikronutrijenti: 2 % skont il-massa tal-fertilizzant
                                          Mikronutrijent individwali skont it-Taqsima E.2.1
                                       
                                       
                                          L-ispeċifikazzjoni għandha tinkludi:
                                          
                                                      1.
                                                   
                                                   
                                                      l-ismijiet ta’ kwalunkwe anjoni minerali jekk dawn ikunu preżenti
                                                   
                                                
                                                      2.
                                                   
                                                   
                                                      l-isem (ismijiet) ta’ kwalunkwe aġenti kelanti awtorizzati jekk dawn ikunu preżenti
                                                   
                                                
                                       
                                          Kontenut totali ta’ kull nutrijent
                                          Kontenut li jinħall fl-ilma ta’ kull nutrijent jekk dan ikun preżenti
                                          Mikronutrjient kelat minn kull aġent(i) kelant(i) awtorizzat(i), jekk dan ikun preżent”
                                       
                                    
                        
            
                  (4)
               
               
                  Fit-Taqsima E.3.1. tiżdied l-annotazzjoni li ġejja:
                  
                              “Aċidu iminodisuccinic
                           
                           
                              IDHA
                           
                           
                              C8H11O8N
                           
                           
                              131669-35-7”.
                           
                        
            
   
      ANNESS II
      It-Taqsima B tal-Anness IV tar-Regolament (KE) Nru 2003/2003 hija emendata kif ġej:
      
                  (1)
               
               
                  Il-Metodu 2.6.2 qed jinbidel b’dan li ġej:
                  “Metodu 2.6.2
                  
                  
                     Kalkolu tat-total ta’ nitroġenu fil-fertilizzanti li jkun fihom biss in-nitroġenu bħala nitroġenu nitriku, ammonjakali u urejku b’żewġ metodi differenti
                  
                  EN 15750: Fertilizzanti. Kalkolu tat-total ta’ nitroġenu fil-fertilizzanti li jkun fihom biss in-nitroġenu bħala nitroġenu nitriku, ammonjakali u urejku b’żewġ metodi differenti.
                  Dan il-metodu ta’ analiżi sarlu test taċ-ċirku.”
               
            
                  (2)
               
               
                  Jiżdied il-metodu 2.6.3 li ġej:
                  “Metodu 2.6.3
                  
                  
                     Kalkolu ta’ kondensati tal-urea li jużaw HPLC – Isobutylenediurea u crotonylidenediurea (metodu A) u methylen-urea-oligomeri (metodu B)
                  
                  EN 15705: Fertilizzanti. Kalkoku tal-kondensati tal-urea li jużaw il-kromatografija f’fażi likwida, b’rendiment għoli (HPLC). Isobutylenediurea u crotonylidenediurea (metodu A) u methylen-urea oligomeri (metodu B)
                  Dan il-metodu ta’ analiżi sarlu test taċ-ċirku.”
               
            
                  (3)
               
               
                  Jiddaħħal it-titolu tal-metodu 5 li ġej:
                  
                     “Dijossidu tal-karbonju”
                  
               
            
                  (4)
               
               
                  Jiddaħħal il-metodu 5.1 li ġej:
                  “Metodu 5.1
                  
                  
                     Kalkolu tad-dijossidu tal-karbonju – Parti I: metodu għall-fertilizzanti solidi
                  
                  EN 14397-1: Fertilizzanti u materjali tal-ġir. Kalkolu tad-dijossidu tal-karbonju. Parti I: metodu għall-fertilizzanti solidi
                  Dan il-metodu ta’ analiżi sarlu test taċ-ċirku.”
               
            
                  (5)
               
               
                  Il-Metodu 8.9 qed jinbidel b’dan li ġej:
                  “Metodu 8.9
                  
                  
                     Kalkolu tal-kontenut tas-sulfati li juża tliet metodi differenti
                  
                  EN 15749: Fertilizzanti. Kalkolu tal-kontenut tas-sulfati li juża tliet metodi differenti
                  Dan il-metodu ta’ analiżi sarlu test taċ-ċirku.”